మీడియా నన్ను కార్నర్ చేస్తోంది,వెయిట్ చేసి రిపోర్ట్ చేయాలి-నవదీప్
Highlights
డ్రగ్స్ కేసులో నోటీసులు అందుకున్న హీరో నవదీప్
తనకు డ్రగ్స్ కేసుతో ఎలాంటి సంబంధం లేదని కొట్టిపారేస్తున్న నవదీప్
ఎప్పుడో చేసిన చిన్న తప్పుకు లైఫ్ అంతా కార్నర్ చేయడం సరికాదన్న నవదీప్
డ్రగ్స్ కేసులో నోటీసులు అందుకున్న తెలుగు సినీ హీరో నవదీప్ తనపై వస్తున్న ఆరోపణలకు మీడియాకు రిప్లై ఇచ్చారు. ఇప్పటికే తాను నోటీసులు అందుకున్నానని, ట్విటర్ లో పేర్కొన్న నవదీప్ విచారణకు హాజరై... పోలీసులకు పూర్తి సహకారం అందిస్తానన్నారు.
 
ఇక తనపై వస్తున్న ఆరోపణలు తీవ్రంగా ఖండిస్తున్నారు నవదీప్. గతంలో కూడా తనపై ఇలాంటి ఆరోపణలు వచ్చాయన్నారు. తాను తెలిసో తెలీకో చేసిన తప్పుకు గతంలో మీడియా టార్గెట్ చేసి చాలా ఇబ్బందుల పాలు చేసిందని చెప్పారు. సెలెబ్రిటీని అయినంత మాత్రాన లైఫ్ అంతా తాను కార్నర్ అవాల్సిన అవసరం ఎంతుందో మీడియానే చెప్పాలని నవదీప్ అన్నారు. ఓ సారి తాము గృహ ప్రవేశం చేసిన రోజు కూడా మీడియా నవదీప్ ఫామ్ హౌజ్ లో రేవ్ పార్టీ అన్నారని, అయితే.. తాను ఆ రోజు అమ్మతో కలిసి ఫామ్ హౌజ్ లో గృహప్రవేశానికి మాత్రమే వెళ్లానని నవదీప్ గుర్తు చేశారు.
 
డ్రగ్స్ కేసులో తనకు నోటీసులు రావటానికి కారణం తనకు తెలుసని నవదీప్ అన్నారు. డ్రగ్స్ కేసులో అరెస్టయిన కెల్విన్ గురించి తెలియక నెల రోజుల క్రితం ఓ ఈవెంట్ కోసం కలిసి పనిచేశామని నవదీప్ తెలిపారు. దానికి సంబంధించిన అగ్రిమెంట్స్ అన్నీ వున్నాయని విచారణలో ఆధారాలన్నీ ఇస్తామని నవదీప్ అన్నాడు.
 
తాను పెద్ద కుటుంబం నుంచి రాకున్నా.. మళ్లీ మళ్లీ దర్శక నిర్మాతలు తనతో సినిమాలు ఎందుకు చేశారో ఆలోచించాలని మీడియాను కోరారు. నిజా నిజాలు తెలుసుకోకుండా తనను సాఫ్ట్ టార్గెట్ చేయద్దని కోరారు. ఊహాగానాల ఆధారంగా వార్తలు ప్రసారం చేయద్దని, రాంగ్ ఈవెంట్ మేనేజర్స్ తో అసోసియేట్ అయ్యాం కాబట్టే ఈ పరిస్థితి ఎదురైందని భావిస్తున్నానన్నారు.
 
ఇక మరో హీరో తనీష్ కూడా “నాకు నోటీసులు రాలేదు. నా లైఫ్ నన్ను బతకనివ్వండి, మీ ఫోన్ నంబర్ వుందంటున్నారు. కదా అన్నప్పుడు,, ఉంటే ఎందుకుందో కన్నుకుని చెప్తానన్నారు. సినిమా వాళ్ల పేర్లు వచ్చాయని కొన్ని ఛానెల్స్ నేరుగా పేర్లు చెప్తున్నాయి. నాకు నోటీసులు రాలేదు. నేను మంచోన్నని నిరూపించుకోవాల్సిన అవసరం లేదు. నా కుటుంబం కోసం నేను మాట్లాడాలి కాబాట్టి మాట్లాడుతున్నానని” తనీష్ అన్నారు.
Last Updated 25, Mar 2018, 11:52 PM IST